《闰三月晦日荻港舟中》
明代·何吾驺

渺渺长乘一叶船，风生便系荻花边。从多一月还春暮，销得明朝又夏天。

作客可堪山夜雨，呼醪拚醉杖头钱。愁心送尽年华去，屈指生平但惘然。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。